Diari Oficial de la Generalitat Valenciana


Sumari del DOGV 7450, del 26-01-2015 (2015/440)

RESOLUCIÓN de 16 de enero de 2015, de la directora general de Servicios Sociales y Menor, por la que se determina la aplicación del cuestionario específico de solicitud de adopción nacional de menores de necesidades especiales tutelados por la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7450

Data del DOGV
:   26-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/440


Data del document
:   16-01-2015

Organisme emissor
:   Conselleria de Benestar Social

Tipus de document
:   Resolució

RESOLUCIÓN de 16 de enero de 2015, de la directora general de Servicios Sociales y Menor, por la que se determina la aplicación del cuestionario específico de solicitud de adopción nacional de menores de necesidades especiales tutelados por la Generalitat. [2015/440]  
Vista la necessitat de fomentar l'adopció de menors tutelats per la Generalitat en situació d'especial necessitat, i en assumpció de les competències que té atribuïdes en matèria de protecció de menors la Direcció General de Servicis Socials i Menor, es dicta la resolució següent amb base en els fets i fonaments de dret següents,  
  
Fets  
Primer. Segons l'article 67.2 del Reglament de Mesures de Protecció Jurídica del Menor a la Comunitat Valenciana, aprovat pel Decret 93/2001, de 22 de maig, del Consell, tenen la consideració de menors en situació d'especial necessitat els menors amb discapacitats psíquiques, físiques o/i sensorials, menors amb malalties greus, grups de germans i en tot cas, menors que, en funció de la seua edat o altres circumstàncies, tinguen dificultats per a ser adoptats. Este precepte també preveu la tramitació preferent dels expedients d'adopció dels sol·licitants disposats a adoptar un menor o menors amb necessitats especials.  
  
Segon. A la Comunitat Valenciana hi ha menors susceptibles de ser adoptats per als quals, per les seues particulars circumstàncies i característiques, resulta difícil trobar una família adoptiva, i és responsabilitat de l'Administració procurar-los, en la mesura que siga possible, un futur familiar que els permeta desenrotllar adequadament la seua personalitat. D'altra banda, també hi ha famílies sol·licitants d'adopció que, encara que estan obertes a la possibilitat d'adoptar un menor en situació d'especial necessitat, troben dificultats per a canalitzar i concretar la seua disponibilitat quant a les característiques dels menors que estarien en disposició d'adoptar.  
Tercer. Atesa la indeterminació del precepte legal abans citat, a fi d'ajudar les famílies a concretar el seu projecte adoptiu i, amb això, afavorir l'adopció dels menors d'especials necessitats, es considera necessària la implantació d'un qüestionari específic amb què identificar aquelles persones que s'oferixen per a l'adopció de menors en esta situació, així com conéixer les característiques concretes que preveuen en el seu oferiment.  
Quart. El mencionat qüestionari és, igualment, un instrument molt útil per a ordenar el procediment de tramitació de manera que, en la mesura dels possible, l'Administració dispose de candidats valorats i formats per a tots els menors que necessiten ser adoptats, siguen quines siguen les seues necessitats i donar prioritat als oferiments per als quals hi haja menys famílies potencials.  
  
Fonaments de dret  
Primer. En la Comunitat Valenciana, la Direcció General de Servicis Socials i Menor és el centre directiu competent en matèria d'adopció en virtut del que disposa l'article 49.1.27a de l'Estatut d'Autonomia de la Comunitat Valenciana, i el Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social.  
Segon. Segons el que disposa l'article 59.6, lletra a, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la publicació substituirà la notificació i produirà els seus mateixos efectes quan l'acte administratiu tinga per destinatari una pluralitat indeterminada de persones, com ocorre en este cas, resolc:  
  
Primer  
Les sol·licituds dirigides a l'adopció de menors amb necessitats especials tutelats per la Generalitat hauran d'estar acompanyades del qüestionari específic que figura com a annex a esta resolució.  
  
Segon  
Hauran d'omplir este qüestionari totes les famílies interessades en l'adopció d'un menor amb necessitats especials, amb independència que ja hagueren presentat anteriorment la sol·licitud d'adopció i hagueren emplenat, si és el cas, el qüestionari anterior.  
  
  
Tercer  
Les característiques incloses en l'esmentat qüestionari seran considerades d'especials necessitats als efectes de la tramitació preferent de les sol·licituds, si bé esta preferència dependrà del nombre d'oferiments per als distints perfils de menors que es deriven d'este.  
  
  
Quart  
Publicar esta resolució en el Diari Oficial de la Comunitat Valenciana.  
  
Contra esta resolució, que no esgota la via administrativa, podrà interposar-se, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, recurs d'alçada davant de la Secretaria Autonòmica de Servicis Socials i Solidaritat, en el termini d'un mes comptador des de l'endemà de la seua publicació.  
  
València, 16 de gener de 2015.- La directora general de Servicis Socials i Menor: Rosa Aragonés Pomares.